Ljubljana, 22. 10. 2024

**Zadeva: Evidentiranje kandidatov za predstavnika Arhivskega društva Slovenije v**

**svetu zavoda Pokrajinski arhiv Koper**

Na podlagi dopisa Pokrajinskega arhiva Koper, številka 013-4/2024-3750-3, prejetega 15. 10. 2024, objavljam

JAVNI POZIV

za evidentiranje kandidatov za predstavnika Arhivskega društva Slovenije v
svetu javnega zavoda Pokrajinski arhiv Koper

Arhivsko društvo Slovenije je, dne 15. 10. 2024, prejelo dopis mag. Nade Čibej, direktorice Pokrajinskega arhiva Koper (dopis številka 013-4/2024-3750-3) s pozivom k imenovanju predstavnika v Svet zavoda Pokrajinskega arhiva Koper. Na podlagi 9. člena Sklepa o spremembah in dopolnitvah Sklepa o ustanovitvi javnega zavoda Pokrajinski arhiv Koper objavljenega v UL RS št. 83/24 z dne 27.09.2024 enega člana Sveta zavoda PAK predlaga Arhivsko društvo Slovenije.

**V skladu s pristojnostjo na podlagi 15. alineje 28. člena Pravil Arhivskega društva Slovenije bo Izvršni odbor Arhivskega društva Slovenije izmed predloženih kandidatur izbral enega (1) predstavnika Društva.**

V skladu z 19. členom Sklepa o ustanovitvi javnega zavoda Pokrajinski arhiv Koper (Uradni list RS, št. 67/03 z dne 11. 7. 2003) in Sklepa o spremembah in dopolnitvah Sklepa o ustanovitvi javnega zavoda Pokrajinski arhiv Koper (Uradni list RS, št. 83/24 z dne 27. 9. 2024) Svet opravlja naloge sveta iz 42. člena ZUJIK, kot tudi naloge strokovnega sveta iz 40. člena ZUJIK, in sicer:

- nadzira zakonitost dela in poslovanja arhiva,

- spremlja, analizira in ocenjuje delovanje arhiva,

- predlaga ustanovitelju revizijo poslovanja, ki jo lahko opravi tudi notranji revizor ustanovitelja,

- ocenjuje delo direktorja,

- daje soglasje k strateškemu načrtu, programu dela, finančnem načrtu, sistemizaciji delovnih mest, organizaciji dela, kadrovskemu načrtu, načrtu nabav, ter nadzira njihovo izvajanje,

- daje soglasje k cenam javnih kulturnih dobrin,

- potrjuje letno poročilo arhiva,

- sklepa pogodbo o zaposlitvi z direktorjem po predhodnem soglasju ministra,

- spremlja in ocenjuje delovanje arhiva in politiko njegovega ustanovitelja,

- ugotavlja ustreznost strateškega načrta in programa dela glede na namen, zaradi katerega je arhiv ustanovljen,

- obravnava vprašanja s področja strokovnega dela arhiva in daje direktorju mnenja, predloge in pobude za reševanje teh vprašanj,

- daje predhodno mnenje ministru k imenovanju in razrešitvi direktorja arhiva,

- opravlja druge naloge v skladu z veljavnimi predpisi in tem sklepom.

Člani sveta imajo štiriletni (4) mandat in so lahko ponovno imenovani oziroma izvoljeni.

Predlog kandidature mora biti sestavljen v pisni obliki (obrazec je priloga javnega poziva) in mora vsebovati:

* navedbo predlagatelja kandidature in njegov podpis,
* osebne podatke predlaganega kandidata (ime in priimek, datum rojstva, kraj stalnega bivališča),
* podatke o strokovni izobrazbi in zaposlitvi kandidata,
* podpisano soglasje predlaganega kandidata,
* izjavo o obdelavi osebnih podatkov kandidata (izjava je priloga javnega poziva) ter
* obrazložitev in utemeljitev predloga (v obrazložitvi navedite delovne izkušnje kandidata/kandidatke, poznavanje poslovanja javnega zavoda, poznavanje področne zakonodaje ter druge reference zaradi katerih je kandidat/kandidatka primeren za opravljanje funkcije v svetu zavoda).

**Rok za oddajo predlogov je do vključno torka, 5. 11. 2024.**

Predloge posredujte na elektronski naslov tajnik@arhivsko-drustvo.si ali naslov Arhivsko društvo Slovenije, Zvezdarska 1, SI-1000 Ljubljana z obveznim pripisom: »Prijava za svet zavoda PAK«.

**Odpiranje kandidatur in izbor kandidatov:**

Izbor kandidatov bo opravil Izvršni odbor Arhivskega društva Slovenije najkasneje v roku 15 dni po preteku roka za predložitev kandidatur.

**Izid javnega poziva:**

O izidu javnega poziva bodo kandidatke/kandidati obveščeni pisno ali po elektronski pošti v roku osmih (8) dni po izboru predstavnika.

Kontaktna oseba za javni poziv je Anja Props, tajnica Društva, el. naslov tajnik@arhivsko-drustvo.si, tel. št. 01 24 14 258.

 **Mojca Horvat**

 **predsednica**

**Arhivskega društva Slovenije**

 **l. r.**

**Priloga:**

* Obrazec za imenovanje kandidatov v svet zavoda PAK.